Ευρωπαϊκό Πρωτάθλημα Ποδοσφαίρου 2004

thumb|250px|Ο αρχηγός της εθνικής Ελλάδας Θοδωρής Ζαγοράκης (αριστερά) σηκώνει το τρόπαιο μετά τη λήξη του τελικού 
Το **Ευρωπαϊκό Πρωτάθλημα Ποδοσφαίρου 2004**, ή αλλιώς *Euro 2004*, διεξήχθη στα γήπεδα της Πορτογαλίας, από τις 12 Ιουνίου ως τις 4 Ιουλίου 2004. Ήταν η 12η διοργάνωση ευρωπαϊκού πρωταθλήματος της UEFA και πήραν μέρος 16 εθνικές ομάδες. Από αυτές, η Πορτογαλία προκρίθηκε αυτόματα ως διοργανώτρια χώρα, ενώ οι υπόλοιπες 15 πέρασαν από την προκριματική φάση, στην οποία μετείχαν 50 ομάδες.

Το τρόπαιο κατέκτησε η Ελλάδα, ενάντια σε όλα τα προγνωστικά. Μετείχε μόλις για δεύτερη φορά σε τελική φάση Ευρωπαϊκού Πρωταθλήματος (μετά το 1980) και ήταν ένα από τα αουτσάιντερ του τουρνουά. Έκανε την πρώτη έκπληξη στην πρεμιέρα, νικώντας με σκορ 2-1 τη διοργανώτρια Πορτογαλία. Στη συνέχεια, υπό την καθοδήγηση του Ότο Ρεχάγκελ και με όπλο την πολύ καλή άμυνα προκρίθηκε στα προημιτελικά, απέκλεισε διαδοχικά τη Γαλλία και την Τσεχία και έφτασε στον τελικό της 4ης Ιουλίου. Εκεί, συνάντησε πάλι την Πορτογαλία, την οποία κέρδισε με 1-0, με σκόρερ τον Άγγελο Χαριστέα.

## Επιλογή διοργανώτριας
Κατά τον Οκτώβριο του 1999, τρεις υποψηφιότητες είχαν απομείνει για να αναλάβουν τη διοργάνωση: της Πορτογαλίας, της Ισπανίας και η συνδιοργάνωση Αυστρίας-Ουγγαρίας. Στις 11 Οκτωβρίου του ίδιου έτους, η Εκτελεστική Επιτροπή της ΟΥΕΦΑ διενήργησε ψηφοφορία, από την οποία επιλέχθηκε η Πορτογαλία.

## Προκριματικά

## Γήπεδα
Στη διοργάνωση χρησιμοποιήθηκαν 10 στάδια, τα περισσότερα από τα οποία κατασκευάστηκαν ή ανακαινίστηκαν, ειδικά για το Euro 2004.

## Φάση ομίλων
Η UEFA ανακοίνωσε το επίσημο πρόγραμμα στις 10 Μαρτίου 2003 στο Πόρτο.

### Κριτήρια ισοβαθμίας
Σε περίπτωση ισοβαθμίας οι ομάδες κατατάσσονται με βάση τα εξής κριτήρια:
# Βαθμοί που συγκεντρώθηκαν στους αγώνες μεταξύ των ομάδων που ισοβαθμούν.
# Διαφορά γκολ στους αγώνες μεταξύ των ομάδων που ισοβαθμούν.
# Αριθμός των γκολ στους αγώνες μεταξύ των ομάδων που ισοβαθμούν (αν ισοβαθμούν περισσότερες από δύο ομάδες).
# Διαφορά γκολ σε όλους τους αγώνες του ομίλου.
# Αριθμός των γκολ σε όλους τους αγώνες του ομίλου.
# Κατάταξη ομάδων με βάση τα πρόσφατα αποτελέσματά τους στο Παγκόσμιο Κύπελλο 2002 και Euro 2004 (προκριματικά και τελική φάση).
# Fair play στη διάρκεια της τελικής φάσης.
# Κλήρωση.
Σε περίπτωση που προκύψει ισοβαθμία μεταξύ δύο και μόνο ομάδων που αγωνίζονται μεταξύ τους στον τελευταίο αγώνα του ομίλου και οι δύο ομάδες έχουν πετύχει και έχουν δεχθεί τον ίδιο αριθμό γκολ, τότε η πρόκριση θα κριθεί με διαδικασία των πέναλτι.

### Όμιλος Α΄

----

----

----

----

----

### Όμιλος Β΄

----

----

----

----

----

### Όμιλος Γ΄

### Όμιλος Δ΄

## Φάση νοκ-άουτ
Στη φάση νοκ-άουτ συμμετείχαν οι οκτώ ομάδες που ειχαν προκριθεί από τη φάση των ομίλων. Αν κάποιος αγώνας έληγε ισόπαλος στην κανονική διάρκεια, ακολουθούσε παράταση με μέγιστη διάρκεια τα 30 λεπτά (δύο ημίχρονα των 15 λεπτών). Για πρώτη φορά σε διεθνές ποδοσφαιρικό τουρνουά εφαρμόστηκε ο κανόνας του ασημένιου γκολ. Αυτό σήμαινε ότι αν μια ομάδα ήταν μπροστά στο σκορ με τη λήξη του πρώτου ημιχρόνου της παράτασης, ανακηρύσσονταν νικήτρια του αγώνα. Αν το σκορ ήταν ισόπαλο μετά τη λήξη του πρώτου ημιχρόνου της παράτασης, ακολουθούσε και δεύτερο ημίχρονο παράτασης. Αν οι ομάδες ήταν ισόπαλες μετά τη λήξη της παράτασης, ακολουθούσε η διαδικασία των πέναλτι με τουλάχιστον πέντε εκτελέσεις για κάθε ομάδα ώστε να ανακηρυχθεί η νικήτρια ομάδα που θα προχωρούσε στην επόμενη φάση. Ο κανόνας του ασημένιου γκολ αντικατέστησε αυτόν του χρυσού γκολ που είχε χρησιμοποιηθεί στις προηγούμενες δύο διοργανώσεις. Το ασημένιο γκολ εφαρμόστηκε στον ημιτελικό μεταξύ Ελλάδας και Τσεχίας με το γκολ του Τραϊανού Δέλλα λίγο πριν λήξει το πρώτο ημίχρονο της παράτασης.

Δεν διεξήχθη μικρός τελικός για τις θέσεις 3 & 4.

### Προκριθείσες χώρες

### Πίνακας φάσης νοκ-άουτ

### Προημιτελικοί

----

----

----

### Ημιτελικοί

----

### Τελικός





## Βραβεία
[thumb|170px|Ο πολυτιμότερος παίκτης της διοργάνωσης, [Θοδωρής Ζαγοράκης.]]

;Καλύτερη ομάδα
Η τεχνική επιτροπή της ΟΥΕΦΑ ανακοίνωσε τη σύνθεση της καλύτερης ομάδας, η οποία αποτελείται από 23 παίκτες που διακρίθηκαν στη διοργάνωση. Μια ομάδα οκτώ αναλυτών παρακολούθησε όλους τους αγώνες της διοργάνωσης, πριν πάρουν την απόφαση μετά τον τελικό. Πέντε παίκτες από την πρωταθλήτρια Ελλάδα επιλέχθηκαν στην καλύτερη ομάδα, ενώ οι Μίχαελ Μπάλακ και Τζανλούκα Τζαμπρότα ήταν οι μόνοι παίκτες από ομάδες που αποκλείστηκαν στη φάση των ομίλων.

;Χρυσό Παπούτσι
* Μίλαν Μπάρος (5 γκολ)

;Πολυτιμότερος παίκτης
* Θοδωρής Ζαγοράκης

## Παραπομπές


## Εξωτερικοί σύνδεσμοι
 

* Το θαύμα του 2004
* Αρχείο αποτελεσμάτων της ΟΥΕΦΑ 


Κατηγορία:Διεθνείς Ποδοσφαιρικές διοργανώσεις στην Πορτογαλία